2.

Nové záväzky verejnej služby sú nasledovné: 2.1. Minimálny počet letov Služby musia byť zabezpečené počas celého roka v rozsahu minimálne: Medzi Cayenne a Maripasoula dva spiatočné lety za deň; Medzi Cayenne a Saül jeden spiatočný let za deň; Medzi Cayenne a Saint-Georges-de-l'Oyapock jeden spiatočný let za deň v pondelok, v stredu, v piatok a v nedeľu; Medzi Cayenne a Grand-Santi, cez Saint-Laurent du Maroni jeden spiatočný let za deň. 2.2. Minimálna kapacita Na každej zo štyroch liniek musí byť na pokrytie potrieb dopravy k dispozícii určitá minimálna kapacita. V každom prípade nebude minimálna kapacita nižšia ako: Medzi Cayenne a Maripasoula — 33 000 sedadiel za rok — 440 ton nákladu za rok Medzi Cayenne a Saül — 8 000 sedadiel za rok — 100 ton nákladu za rok Medzi Cayenne a Saint-Georges-de-l'Oyapock — 5 000 sedadiel za rok Medzi Cayenne a Saint-Laurent-du-Maroni na jednej strane a Grand-Santi na druhej strane — 8 000 sedadiel za rok — 300 ton nákladu za rok Uvedené kapacity sú pre cestujúcich súčtom kapacity sedadiel v oboch smeroch linky a pre náklad iba kapacity pri odlete z Cayenne alebo zo Saint-Laurent-du-Maroni. Uvedené kapacity pre náklad nezahrňujú batožinu cestujúcich. 2.3. Ceny pre cestujúcich Na všetkých letoch musia byť bez obmedzenia kapacity k dispozícii „nízka“ tarifa a „zľavnená“ tarifa. „Zľavnená“ tarifa sa použije pre cestujúcich, ktorí sú držiteľmi preukazu potvrdzujúceho, že majú pobyt najmenej šesť mesiacov a jeden deň v roku v obci (Maripasoula, Saül, Saint-Georges-de-l'Oyapock alebo Grand-Santi) určenia a/alebo odletu, z ktorej požadujú poskytnutie zľavy. Tieto tarify budú najviac: Linka „Nízka“ tarifa pre jednosmerný lístok bez dane „Zľavnená“ tarifa pre jednosmerný lístok bez dane Cayenne – Maripasoula 58,20 EUR 35,75 EUR Cayenne – Saül 42,60 EUR 26,20 EUR Cayenne – Saint-Georges-de-l'Oyapock 42,60 EUR 26,20 EUR Cayenne – Grand-Santi 58,20 EUR 35,75 EUR Grand-Santi – Saint-Laurent-du-Maroni 42,60 EUR 26,20 EUR Tieto ceny sú bez daní a poplatkov vyberaných per capita štátom, miestnou samosprávou a letiskovými úradmi a uvedených na cestovnom doklade. 2.4. Ceny za náklad Cena za prepravu nákladu (v eurách za kilogram) nemôže podľa kategórie výrobku presiahnuť hodnoty uvedené v nasledovnej tarifnej tabuľke. Náklad potravín Obyčajný náklad Batožina cestujúcich Poľnohospodársko-potravinársky náklad odchádzajúci z obcí Základné potraviny Obyčajný Cayenne – Maripasoula 0,67 EUR 0,84 EUR 0,97 EUR 1,49 EUR 0,42 EUR Cayenne – Saül 0,48 EUR 0,61 EUR 0,76 EUR 1,22 EUR 0,30 EUR Cayenne – Grand-Santi 0,67 EUR 0,84 EUR 0,97 EUR 1,49 EUR 0,42 EUR Grand-Santi – Saint-Laurent-du-Maroni 0,48 EUR 0,61 EUR 0,76 EUR 1,22 EUR 0,30 EUR Náklad základných potravín zahrňuje výrobky uvedené v zozname (v prílohe) používanom štátnymi inštitúciami ako všeobecný dokument hospodárskych informácií. Tieto maximálne ceny sa môžu každoročne upraviť na základe indexu maloobchodných cien za posledných dvanásť mesiacov. Táto úprava bude dopravcom prevádzkujúcim linky písomne oznámená 90 dní pred nadobudnutím jej účinnosti. 2.5. Kvalita poskytovaných služieb Dopravca musí byť schopný pomocou chladiaceho systému skladovať všetky hlboko zmrazené, zmrazené a chladené výrobky. 2.6. Plynulosť dopravy Okrem prípadov zavinených vyššou mocou nesmie počet letov, ktoré sú zrušené z dôvodu priamo zavineného dopravcom, prekročiť za rok 3 % z počtu všetkých plánovaných letov. V súlade s článkom 4 ods. 1 písmenom c) nariadenia (EHS) č. 2408/92 musí každý letecký dopravca zamýšľajúci prevádzkovať jednu alebo druhú z týchto liniek poskytnúť záruku, že ju bude prevádzkovať najmenej dvanásť po sebe idúcich mesiacov. Dopravca môže prerušiť poskytovanie služieb len po šesťmesačnej výpovednej lehote. Dopravcovia Spoločenstva sú upovedomení o tom, že prevádzkovanie, ktoré nerešpektuje uvedené záväzky verejnej služby, môže viesť k úradnému a/alebo právnemu postihu.